ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0825/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-7040 (Επιχορηγήσεις υπέρ ορισμένων δραστηριοτήτων οργανώσεων που ασχολούνται με την προάσπιση των δικαιωμάτων του ανθρώπου) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-0825/97 και E-0826/97 (11 Απριλίου 1997)

Η Επιτροπή φροντίζει να εξασφαλίζει τη μεγαλύτερη δυνατή διαφάνεια στη χρησιμοποίηση του κοινοτικού προϋπολογισμού, γενικά, καθώς και στα χρηματοδοτικά μέσα που συνδέονται απευθείας με τα δικαιώματα του ανθρώπου, ιδιαίτερα.

Σχετικά με τα κονδύλια του προϋπολογισμού B7-7040 και B7-7070, εξασφαλίζεται ιδιαίτερη πληροφόρηση. Στο τέλος κάθε οικονομικού έτους, μιά έκθεση για τη χρήση των κονδυλίων αυτών, που συνοδεύεται από πλήρη κατάλογο των ενώσεων, των μη κυβερνητικών οργανισμών (ΜΚΟ) ή άλλων οργανισμών που έλαβαν επιδότηση καθώς και το ακριβές ποσό κάθε επιδότησης, αποστέλλεται στον πρόεδρο του Κοινοβουλίου καθώς και στον πρόεδρο της σχετικής επιτροπής.

Οι πληφοροφίες που ζήτησε το Αξιότιμο Μέλος του Κοινοβουλίου θα σταλούν το συντομότερο δυνατό.
ΓΡΑΠΤΗ ΕΡΩΤΗΣΗ E-0826/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-707 (Υποστήριξη σε κέντρα αποκατάστασης θυμάτων βασανιστηρίων και σε οργανώσεις που παρέχουν απτή βοήθεια σε θύματα παραβιάσεων των δικαιωμάτων του ανθρώπου) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-0825/97 και E-0826/97 (11 Απριλίου 1997)

Η Επιτροπή φροντίζει να εξασφαλίζει τη μεγαλύτερη δυνατή διαφάνεια στη χρησιμοποίηση του κοινοτικού προϋπολογισμού, γενικά, καθώς και στα χρηματοδοτικά μέσα που συνδέονται απευθείας με τα δικαιώματα του ανθρώπου, ιδιαίτερα.

Σχετικά με τα κονδύλια του προϋπολογισμού B7-7040 και B7-7070, εξασφαλίζεται ιδιαίτερη πληροφόρηση. Στο τέλος κάθε οικονομικού έτους, μιά έκθεση για τη χρήση των κονδυλίων αυτών, που συνοδεύεται από πλήρη κατάλογο των ενώσεων, των μη κυβερνητικών οργανισμών (ΜΚΟ) ή άλλων οργανισμών που έλαβαν επιδότηση καθώς και το ακριβές ποσό κάθε επιδότησης, αποστέλλεται στον πρόεδρο του Κοινοβουλίου καθώς και στον πρόεδρο της σχετικής επιτροπής.

Οι πληφοροφίες που ζήτησε το Αξιότιμο Μέλος του Κοινοβουλίου θα σταλούν το συντομότερο δυνατό.
ΓΡΑΠΤΗ ΕΡΩΤΗΣΗ E-1274/97 υποβολή: Cristiana Muscardini (NI) προς την Επιτροπή (11 Απριλίου 1997)

Θέμα: Απάνθρωπη εκτέλετη μικρού ζαρκαδιού αποκλειστικά για γραφειοκρατικούς και καθόλα πειστικοί λόγοι

Διαβάζουμε στον ιταλικό τύπο μια είδηση ανήκουστης όσο και αδικαιολόγητης αγριότητος: ένα μικρό ζαρκάδι εκτελέστηκε (και απαιτήθηκαν γι'αυτό οκτώ πυροβολισμοί με καραμπίνα) αποκλειστικά και μόνον διότι ζούσε σε μικρό χωριό πάνω στη Λίμνη Garda, όπου ετύγχανε προστασίας από ολόκληρη την κοινότητα και, δεδομένου ότι ανήκε σε μη αυτόχθον είδος, δεν μπορούσε να ζεί κοντά στη λίμνη. Θα μπορούσε εξάλλου να δημιουργήσει κίνδυνο για την κυκλοφορία.

Οι ψυχρές αυτές και γραφειοκρατικές δικαιολογίες προβλήθησαν από τις κυνηγετικές ενώσεις της περιοχής.

Το γεγονός είναι ότι υπάρχουν ακριβείς κανόνες τόσο για τις κυνηγετικές δραστηριότητες καθώς και για τις ενδεχόμενες θανατώσεις ζώων οι οποίες, όταν είναι πραγματικά απαραίτητο, πρέπει να γίνονται μετά από νάρκωση του ζώου.

Οι ισχύοντες κοινοτικοί κανόνες επιτρέπουν, έστω και έμμεσα, παρεμβάσεις αυτού του είδους;

Εάν όχι, προβλέπεται η επιβολή προστίμων σε αυτούς που επιδίδονται σε παρόμοιες αγριότητες;

Απάντηση της κ. Bjerregaard εξ ονόματος της Επιτροπής (29 Απριλίου 1997)

Τα γεγονότα που αναφέρει το Αξιότιμο Μέλος του Κοινοβουλίου δεν αποτελούν θέματα τα οποία καλύπτονται από ειδικές κοινοτικές οδηγίες. Η Επιτροπή δεν είναι αρμόδια επ' αυτού ώστε να παρέμβει ενώπιον των ιταλικών αρχών.
ΓΡΑΠΤΗ ΕΡΩΤΗΣΗ E-0868/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Νεολαία για την Ευρώπη

Σχετικά με το κονδύλιο του προϋπολογισμού Β3-1010: Νεολαία για την Ευρώπη, για το οικονομικό έτος 1995, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0820/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7-6210 (Συνεργασία Βορρά-Νότου για την καταπολέμηση των ναρκωτικών και της τοξικομανίας) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του M. Marin εξ ονόματος της Επιτροπής (11 Απριλίου 1997)

>TABLE>
ΓΡΑΠΤΗ ΕΡΩΤΗΣΗ E-0796/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Α-3041 (στήριξη διεθνών μη κυβερνητικών οργανώσεων που ασκούν δραστηριότητα για την εγκαθίδρυση μιας διεθνούς ποινικής αρχής) θα μπορούσε η Επιτροπή να ανακοινώσει τον πλήρη κατάλογο των ενώσεων ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Van den Broek εξ ονόματος της Επιτροπής (11 Απριλίου 1997)

Η Επιτροπή φροντίζει να εξασφαλίζει τη μεγαλύτερη δυνατή διαφάνεια στη χρησιμοποίηση του κοινοτικού προϋπολογισμού, γενικά, καθώς και στα χρηματοδοτικά μέσα που συνδέονται απευθείας με τα δικαιώματα του ανθρώπου, ιδιαίτερα.

Σχετικά με το κονδύλιο του προϋπολογσιμού A-3041, εξασφαλίζεται ιδιαίτερη πληροφόρηση. Στο τέλος κάθε οικονομικού έτους, μιά έκθεση για τη χρήση του κονδυλίου αυτού, που συνοδεύεται από πλήρη κατάλογο των ενώσεων, των μη κυβερνητικών οργανισμών (ΜΚΟ) ή άλλων οργανισμών που έλαβαν επιδότηση καθώς και το ακριβές ποσό κάθε επιδότησης, αποστέλλεται στον πρόεδρο του Κοινοβουλίου καθώς και στον πρόεδρο της σχετικής επιτροπής. Στο τέλος του χρόνου, έκθεση για τη χρήση του συνόλου των κονδυλίων του προϋπολογισμού που αφιερώνονται στα δικαιώματα του ανθρώπου αποτελεί το αντικείμενο ανακοίνωσης της Επιτροπής.

Οι πληροφορίες που ζήτησε το Αξιότιμο Μέλος του Κοινοβουλίου θα σταλούν το συντομότερο δυνατό.
ΓΡΑΠΤΗ ΕΡΩΤΗΣΗ E-0172/97 υποβολή: Glyn Ford (PSE) προς την Επιτροπή (3 Φεβρουαρίου 1997)

Θέμα: Ρύζι από την Ταϋλάνδη κατώτερο των προδιαγραφών στη συμφωνία GATT

Μετά τις επείγουσες συζητήσεις με την Ευρωπαϊκή Ένωση Ιδιοκτητών Εγκαταστάσεων Επεξεργασίας Ρυζιού σχετικά με τις ανησυχίες τους για την ποιότητα του ρυζιού της Ταϋλάνδης στο τέλος του περασμένου έτους και την έλλειψη αποζημίωσης τους, μπορεί η Επιτροπή να δηλώσει τί μέτρα παίρνει για να εντοπίσει το πρόβλημα και να προλάβει την επανάληψή του;

Απάντηση του κ. Fischler εξ ονόματος της Επιτροπής (26 Φεβρουαρίου 1997)

Η Επιτροπή έχει ενημερωθεί ότι οι μυλωνάδες ρυζιού θεώρησαν ορισμένες ποσότητες μισοβρασμένου ρυζιού το οποίο βρίσκεται εντός των πλαισίων των δασμολογικών ποσοστώσεων Ταϋλάνδης (κανονισμός του Συμβουλίου (ΕΚ) αριθ. 1522/96 της 24ης Ιουλίου 1996 για το άνοιγμα και την πρόβλεψη της διαχείρισης ορισμένων δασμολογικών ποσοστώσεων όσον αφορά τις εισαγωγές ρυζιού και σπασμένου ρυζιού ((ΕΕ L 190 της 31.07.1996 ))) ήσαν κακής ποιότητας.

Ο κανονισμός δεν καθορίζει καμία ποιοτική απαίτηση αλλά προβλέπει μόνο δασμολογικές ποσοστώσεις για τις εισαγωγές και την αντίστοιχη δασμολογική μείωση. Η Επιτροπή δεν μπορεί να λάβει κανένα μέτρο όσον αφορά τους όρους συμβάσεων ιδιωτικού δικαίου.
ΓΡΑΠΤΗ ΕΡΩΤΗΣΗ E-0538/97 υποβολή: Mark Watts (PSE) προς την Επιτροπή (20 Φεβρουαρίου 1997)

Θέμα: Μελέτες σκοπιμότητας και διευρωπαϊκά δίκτυα

Εν συνεχεία της απάντησης του κ. Kinnock στη γραπτή ερώτηση Ρ-1144/96 ((ΕΕ C 322 της 28.10.1996, σελ. 34. )) που δόθηκε εξ ονόματος της Επιτροπής στις 7 Ιουνίου 1996 και αναφορικά με το Πράσινο Βιβλίο της Επιτροπής: Μελλοντική πολιτική για το θόρυβο (CΟΜ(96)540 τελ.) θα μπορούσε η Επιτροπή να καθορίσει τα πλαίσια μιας μελέτης σκοπιμότητας και να αναφέρει με ποιον τρόπο θα μπορούσαν να χρησιμοποιηθούν μελέτες σκοπιμότητας για το μετριασμό της ηχορύπανσης στις διαδρομές των διευρωπαϊκών δικτύων;

Απάντηση του κ. Kinnock εξ ονόματος της Επιτροπής (7 Απριλίου 1997)

Ο ορισμός των μελετών σκοπιμότητας διαφέρει από ένα κράτος μέλος σε άλλο και δεν υπάρχει εναρμονισμένος όρος για όλη την Κοινότητα.

Σύμφωνα με τον κανονισμό 2236/95/ΕΚ του Συμβουλίου, της 18ης Οκτωβρίου 1995, σχετικά με τους γενικούς κανόνες για τη χορήγηση κοινοτικής χρηματοδοτικής ενίσχυσης για τα διευρωπαϊκά δίκτυα (ΔΕΔ) ((ΕΕ αριθ. L 228, 23.9.1995. )), η κοινοτική ενίσχυση για μελέτες αφορά τη συγχρηματοδότηση μελετών που αφορούν σχέδια έργων, όπου περιλαμβάνονται προπαρασκευαστικές μελέτες σκοπιμότητας και αξιολόγησης και άλλα μέτρα τεχνικής υποστήριξης αυτών των μελετών. Ο ορισμός αυτός είναι επαρκώς ευρύς για να καλύπτει το είδος μελέτης που αναφέρεται στην ερώτηση του Αξιοτίμου Μέλους.

Η πρωτοβουλία για τη διατύπωση και υποβολή προτάσεων συγχρηματοδότησης μελετών για συγκεκριμένα σχέδια έργων ΔΕΔ, περιλαμβανομένων των περιβαλλοντικών μελετών, εναπόκειται στα κράτη μέλη, τα οποία πρέπει να υποβάλουν τις προτάσεις τους σύμφωνα με τις διατάξεις του προαναφερόμενου κανονισμού.

Σε παρόμοια βάση είναι δυνατόν να χρηματοδοτηθούν από το Ευρωπαϊκό Ταμείο Περιφερειακής Ανάπτυξης και από το Ταμείο Συνοχής μελέτες σκοπιμότητας και περιβαλλοντικών επιπτώσεων που προτείνονται από τα κράτη μέλη για σχέδια έργων των ΔΕΔ.
ΓΡΑΠΤΗ ΕΡΩΤΗΣΗ E-0511/97 υποβολή: Jannis Sakellariou (PSE) προς το Συμβούλιο (19 Φεβρουαρίου 1997)

Θέμα: Εκλογές στο Πακιστάν

1. Θα μπορούσε το Συμβούλιο να επιβεβαιώσει ότι οι εκλογές στο Πακιστάν της 3.2.1997 διεξήχθησαν σύμφωνα με τις δημοκρατικές αρχές και ότι ήσαν καθολικές, αμερόληπτες και ελεύθερες;

2. Ήταν εξασφαλισμένη η συμμετοχή όλων των κομμάτων, όπως πχ. του Mohajir Quami Movement MQM, και αν όχι για ποιούς λόγους;

Απάντηση (16 Μαΐου 1997)

Στην έκθεση της ομάδας παρατηρητών της Ευρωπαϊκής Ενωσης για τις εθνικές και περιφερειακές εκλογές που έγιναν στο Πακιστάν στις 3 Φεβρουαρίου 1997, διατυπώνονται τα εξής συμπεράσματα:

1. Η ομάδα παρατηρητών της Ευρωπαϊκής Ένωσης, που συστάθηκε μόλις τις τελευταίες ημέρες της προεκλογικής εκστρατείας, μπόρεσε να επισκεφθεί μικρό μόνο μέρος των εκλογικών τμημάτων: Βάσει των παρατηρήσεών της, η Ομάδα συμπέρανε ότι, γενικώς, οι εκλογές διεξήχθησαν σύμφωνα με τους κανόνες και υπό συνθήκες ισοτιμίας, τα δε αποτελέσματα αντανακλούν τη θέληση όσων ψήφισαν. Σημειώθηκαν ωστόσο σημαντικές ελλείψεις, στους εκλογικούς καταλόγους και στην εξακρίβωση της ταυτότητας των ψηφοφόρων, οι οποίες απέκλεισαν σημαντικό ποσοστό εγγεγραμμένων. Οι παρατυπίες που παρατηρήθηκαν και τα σοβαρά επεισόδια που αναφέρθηκε ότι έγιναν σε μικρό ποσοστό εκλογικών τμημάτων, κατά τη γνώμη της ομάδας παρατηρητών δεν αλλοιώνουν το τελικό αποτέλεσμα: Η ανώτατη εφορευτική επιτροπή θα πρέπει πάντως να ενεργήσει για τη διερεύνησή τους. Η ομάδα παρατηρητών πιστεύει ότι, συνολικά, οι ψηφοφόροι εξυπηρετήθηκαν δεόντως από τους εκλογικούς αντιπροσώπους. Από γενική άποψη, η ανώτατη εφορευτική επιτροπή, οι υπεύθυνοι των εκλογικών τμημάτων, τα κόμματα, οι δυνάμεις ασφαλείας και οι ψηφοφόροι συνέβαλαν στο να διεξαχθούν οι εκλογές ομαλά και υπό ήρεμη ατμόσφαιρα.

2. ψηφοφορία γενικώς διεξήχθη σε ήρεμη ατμόσφαιρα. Υπήρξααν σοβαρές εξαιρέσεις. Ορισμένοι παρατηρητές υπήρξαν αυτόπτες μάρτυρες τέτοιων εξαιρέσεων στην επαρχία του Βαλουχιστάν, ενώ άλλες αναφέρθηκαν στο Καράτσι. Οι συνολικές εκλογικές διαδικασίες ήταν ομαλές, οι δε εκλογικοί αντιπρόσωποι κατέβαλαν κάθε προσπάθεια για να εξασφαλίσουν τη διαφάνεια των διαδικασιών υπό συνθήκες συχνά σύσκολες από την άποψη του χώρου και των διαθέσιμων μέσων.

Στο Καράτσι, στις ομάδες παρατηρητών υποβλήθηκαν αξιόπιστες αναφορές για σοβαρές περιπτώσεις εκφοβισμού, καθώς και για πιθανή ανοχή τους εκ μέρους των δυνάμεων ασφαλείας. Στις περιπτώσεις αυτές, φέρεται ότι παρεμποδίστηκε η παρουσία μελών του κόμματος MQM(A) σε συγκεκριμένο εκλογικό τμήμα και ότι οι υποστηριχτές του MQM(A) αποθαρρύνθηκαν να ρίξουν την ψήφο τους. Η ομάδα παρατηρητών πιστεύει ότι οι αρχές θα πρέπει να ερευνήσουν διεξοδικά το θέμα.

Οι εκπρόσωπο του Συμβουλίου θα θέσουν τα θέματα αυτά στις θεσμοποιημένες επαφές τους με την κυβέρνηση του Πακιστάν.
ΓΡΑΠΤΗ ΕΡΩΤΗΣΗ E-0601/97 υποβολή: Alex Smith (PSE) προς την Επιτροπή (27 Φεβρουαρίου 1997)

Θέμα: Αποτελέσματα της συνεδριάσεως με το Ευρωπαϊκό Γραφείο Περιβάλλοντος

Ποιά θέματα συζητήθηκαν και τί αποφάσεις ελήφθησαν κατά τη συνάντηση του Προέδρου της Επιτροπής με το Ευρωπαϊκό Γραφείο Περιβάλλοντος που πραγματοποιήθηκε στις Βρυξέλλες τον Ιανουάριο του 1997; Προτίθεται η Επιτροπή να συναντήσει στο μέλλον ΜΚΟ στον τομέα του περιβάλλοντος προκειμένου να συζητήσει θέματα αμοιβαίου ενδιαφέροντος;

Απάντηση της κ. Bjerregaard εξ ονόματος της Επιτροπής (2 Απριλίου 1997)

Τα θέματα που συζητήθηκαν στη συνεδρίαση της 17ης Ιανουαρίου 1997 μεταξύ του Προέδρου της Επιτροπής και των εκπροσώπων του Ευρωπαϊκού Γραφείου Περιβάλλοντος περιελάμβαναν την ενσωμάτωση της περιβαλλοντικής διάστασης στις άλλες πολιτικές της Κοινότητας, τη σταθεροποίηση και τη μείωση των εκπομπών CO2, την τροποποίηση της συνθήκης στο πλαίσιο της Διακυβερνητικής Διάσκεψης, την απασχόληση και το περιβάλλον και την περιβαλλοντική στρατηγική της Επιτροπής, εν γένει, καθώς και τον τρόπο με τον οποίο ανταποκρίνεται στους προβληματισμούς των πολιτών. Ο Πρόεδρος της Επιτροπής ανέλυσε την πολιτική της Επιτροπής, εξέθεσε λεπτομερώς τα μέτρα που λαμβάνονται στους εξεταζόμενους τομείς και έλαβε υπό σημείωση τις σχετικές υποδείξεις των μη κυβερνητικών οργανισμών (ΜΚΟ). Υπογράμμισε το σημαντικό συνδετικό ρόλο που διαδραματίζουν οι ΜΚΟ ευαισθητοποιώντας καλύτερα το κοινό, αφενός, και αντιπροσωπεύοντας την κοινή γνώμη αφετέρου.

Λαμβάνοντας υπόψη το σημαντικό αυτό συνδετικό ρόλο, η Επιτροπή είναι κατά κανόνα έτοιμη να δεχθεί προσκλήσεις εκ μέρους των ΜΚΟ για συναντήσεις ή συνεδριάσεις.
ΓΡΑΠΤΗ ΕΡΩΤΗΣΗ E-0979/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στη Φινλανδία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Φινλανδία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0988/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στη Σουηδία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Σουηδία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0388/97 υποβολή: Ilona Graenitz (PSE) προς το Συμβούλιο (14 Φεβρουαρίου 1997)

Θέμα: Τροποποιημένος γενετικά αραβόσιτος

Στις 18 Δεκεμβρίου 1996, η Επιτροπή αποφάσισε να εγκρίνει την εμπορία γενετικά τροποποιημένου αραβοσίτου, την οποία ανακοίνωσε η εταιρία Ciba-Geigy, σύμφωνα με την οδηγία 90/220 ((ΕΕ L 117 της 8.5.1990, σελ. 15. )). Η απόφαση αυτή βασίστηκε σε εκθέσεις τριών επιστημονικών επιτροπών (Επιστιμονική Επιτροπή Τροφίμων, Επιστημονική Επιτροπή Διατροφής Ζώων και Επιστημονική Επιτροπή Φυτοφαρμάκων). Η απόφαση ελήφθη παρά το γεγονός ότι μεγάλη πλειοψηφία κρατών μελών (13 από τα 15 μέλη) καθώς και το Ευρωπαϊκό Κοινοβούλιο αντέδρασαν αρνητικά στην εμπορία αυτού του αραβοσίτου.

Έχοντας υπόψη τα ανωτέρω, συφμωνεί το Συμβούλιο ότι η περίπτωση αυτή αποδεικνύει ακόμα μια φορά ότι οι υφιστάμενες διαδικασίες επιτροπολογίας που εφαρμόζονται σε τόσο σημαντικές αποφάσεις δεν ανταποκρίνονται στα αναγκαία δημοκρατικά πρότυπα και, ως εκ τούτου, θα πρέπει να αναθεωρηθούν ουσιαστικά κατά τη ιδάρκεια της τρέχουσας Διακυβερνητικής Διάσκεψης;

Απάντηση (30 Μαΐου 1997)

Το Συμβούλιο δεν έχει καμμία αρμοδιότητα επέμβασης στις εργασίες της ΔΔΚ: Εάν παραταύτα, υποβληθεί από την Επιτροπή πρόταση για τροποποίηση της οδηγίας 90/220/ΕΟΚ, το Συμβούλιο δεν θα παραλείψει να την εξετάσει χωρίς αναβολή.

Η Αξιότιμη κα βουλευτής καλείται επίσης να συμβουλευτεί την απάντηση που έδωσε το Συμβούλιο στις 19 Φεβρουαρίου 1997 στην προφορική ερώτηση Η-63/97 της κας Jensen.
ΓΡΑΠΤΗ ΕΡΩΤΗΣΗ E-0880/97 υποβολή: Jens-Peter Bonde (I-EDN) προς την Επιτροπή (12 Μαρτίου 1997)

Θέμα: Επιβολή απόφασης της Επιτροπής όσον αφορά την ευρωπαϊκή οργάνωση συνεργασίας μεταξύ νέων

Για ποιους λόγους η Επιτροπή εφαρμόζει διακρίσεις εις βάρος νέων από άλλες ευρωπαϊκές χώρες, που δεν είναι μέλη της ΕΕ, στην ευρωπαϊκή οργάνωση συνεργασίας μεταξύ νέων;

Απάντηση της κ.Cresson εξ ονόματος της Επιτροπής (29 Απριλίου 1997)

Εάν η δημιουργία του Ευρωπαϊκού Φόρουμ της Νεολαίας έπρεπε να επιφέρει την κατάργηση του Φόρουμ Νεολαίας της Ευρωπαϊκής Ένωσης (FJU), οι βασικές αρχές οι οποίες είχαν οδηγήσει την Ευρωπαϊκή Επιτροπή να υποστηρίξει τη δημιουργία του Φόρουμ Νεολαίας το 1978 θα μετατρέπονταν θεμελιωδώς με συνέπεια τη βαθιά αναθεώρηση της σχέσης μεταξύ των οργάνων της Ένωσης και του Φόρουμ Νεολαίας. Οι αρχές αυτές, διατυπωμένες στην επιστολή την οποία απηύθηνε η Ευρωπαϊκή Επιτροπή στο Φόρουμ Νεολαίας της Κοινότητας την 19η Ιουνίου 1978 συνίστανται στο ενδιαφέρον για τη θέσπιση μιας ειδικής σχέσης με τις οργανώσεις νεολαίας των κρατών μελών και συνεπώς για τη συμμετοχή τους στο διάλογο σχετικά με τις κοινοτικές πολιτικές για τους νέους, εξασφαλίζοντας μεταξύ άλλων την απαραίτητη χρηματοδότηση για την ανεξάρτητη λειτουργία τους και την ανάπτυξη δραστηριοτήτων οι οποίες προωθούν την ευρωπαϊκή ολοκλήρωση.

Στην πραγματικότητα, σε περίπτωση κατάργησης του Φόρουμ Νεολαίας της Ένωσης, η νέα πλατφόρμα δεν θα μπορούσε παρά να επέχει θέση διεθνούς οργανισμού. Αντίθετα, σε περίπτωση διατήρησης του Φόρουμ Νεολαίας της Ένωσης ως ξεχωριστού σκέλους του Ευρωπαϊκού Φόρουμ Νεολαίας, θα μπορούσαμε να φανταστούμε μια στενή διαπλοκή των δραστηριοτήτων ανάμεσα στις δύο αυτές πλατφόρμες, σε οικονομικό επίπεδο επίσης, με την προϋπόθεση ότι σε πολιτικό και οικονομικό επίπεδο η Ευρωπαϊκή Επιτροπή θα συναλλάσσεται πάντα με το FJU.

Οι αντιπρόσωποι των οργανώσεων νεολαίας αποφάσισαν, δημοκρατικά και ανάλογα με το καταστατικό τους κατά τη γενική συνέλευσή τους στις αρχές Δεκεμβρίου 1996, να διατηρήσουν τα δύο σκέλη και να δραστηριοποιηθούν πάνω στην επεξεργασία ενός πλαισίου συντονισμένων ενεργειών. Η Επιτροπή βρίσκεται σε στενή επικοινωνία με τα μέλη των εκτελεστικών γραφείων της κάθε πλατφόρμας για να τα βοηθήσει στην εφαρμογή ενός τέτοιου πλαισίου ενεργειών.
ΓΡΑΠΤΗ ΕΡΩΤΗΣΗ E-0645/97 υποβολή: W.G. van Velzen (PPE) προς την Επιτροπή (6 Μαρτίου 1997)

Θέμα: Οδηγία για το φυσικό αέριο

Στο πλαίσιο της προτεινόμενης οδηγίας φυσικού αερίου η συνδυασμένη παραγωγή ηλεκτρισμού-θερμότητας αποτελεί διαδικασία μέσω της οποίας μπορεί να διατεθεί, με αποτελεσματικότερο τρόπο, φυσικό αέριο προς διαφόρους χρήστες. Επιπλέον η συνδυασμένη παραγωγή είναι λιγότερο ρυπογόνος από άλλες διαδικασίες. Ως πρώτη ύλη για τα συστήματα συνδυασμένης παραγωγής χρησιμοποιείται το φυσικό αέριο.

Στο πλαίσιο των προσπαθειών της Επιτροπής αλλά και της Ολλανδικής προεδρίας, η ελευθέρωση της αγοράς φυσικού αερίου συνεπάγεται επίγνωση του βαθμού στον οποίο θα ελευθερωθεί η αγορά καθώς και των πλεονεκτημάτων που θα προκύψουν από την ελευθέρωση αυτή για τα συστήματα συνδυασμένης παραγωγής.

Στο πλαίσιο αυτό τίθεται προς τον αρμόδιο Επίτροπο το εξής ερώτημα: Μπορεί να αναφέρει ο Επίτροπος πότε θα προβεί η Επιτροπή στην Ανακοίνωση σχετικά με τη στρατηγική της συνδυασμένης παραγωγής, δεδομένου ότι η Ολλανδική Προεδρία επεσήμανε ότι το θέμα αυτό θα περιληφθεί στην ημερήσια διάταξη του προσεχούς Συμβουλίου Ενέργειας εφόσον η ανακοίνωση δημοσιευθεί εγκαίρως;

Απάντηση του κ. Παπουτσή εξ ονόματος της Επιτροπής (15 Απριλίου 1997)

Η Λευκή Βίβλος για την ενεργειακή πολιτική ((COM(95) 682 )) ανέφερε ότι η Επιτροπή θα προτείνει στρατηγική για την προώθηση της συμπαραγωγής και της τηλεθέρμανσης στην Κοινότητα. Η ανακοίνωση για τη συνδυασμένη παραγωγή θερμότητας και ισχύος θα υποβληθεί το αργότερο έως το δεύτερο εξάμηνο του τρέχοντος έτους.